CELEX: 32008R0223
Language: lv
Date: 2008-03-12 00:00:00
Title: Komisijas Regula (EK) Nr. 223/2008 ( 2008. gada 12. marts ), ar ko paredz zīdtārpiņu audzēšanas nozares ražotāju organizāciju atzīšanas nosacījumus un procedūras

13.3.2008   
            
            
               LV
            
            
               Eiropas Savienības Oficiālais Vēstnesis
            
            
               L 69/10
            
         
      KOMISIJAS REGULA (EK) Nr. 223/2008
   (2008. gada 12. marts),
   ar ko paredz zīdtārpiņu audzēšanas nozares ražotāju organizāciju atzīšanas nosacījumus un procedūras
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 127. pantu saistībā ar 4. pantu,
   tā kā:
   
               (1)
            
            
               Saskaņā ar Regulas (EK) Nr. 1234/76 201. panta 1. punkta b) apakšpunktu no 2008. gada 1. aprīļa ir jāatceļ Padomes 1976. gada 25. marta Regula (EEK) Nr. 707/76 par zīdtārpiņu audzēšanas ražotāju grupu atzīšanu (2).
            
         
               (2)
            
            
               Daži Regulā (EEK) Nr. 707/76 paredzētie nosacījumi un saistības nav iekļauti Regulā (EK) Nr. 1234/2007.
            
         
               (3)
            
            
               Lai nodrošinātu zīdtārpiņu audzēšanas nozares pareizu darbību arī turpmāk, kā arī skaidrības un racionalizācijas labad ir jāpieņem jauna regula, kurā iekļauti šie nosacījumi un saistības, kā arī īstenošanas noteikumi, kas paredzēti Komisijas 1976. gada 7. aprīļa Regulā (EEK) Nr. 822/76 par nosacījumiem un kārtību zīdtārpiņu audzētāju ražotāju grupu atzīšanai (3).
            
         
               (4)
            
            
               Tādēļ Regula (EEK) Nr. 822/76 ir jāatceļ.
            
         
               (5)
            
            
               Jaunā regula jāpiemēro no Regulas (EEK) Nr. 707/76 atcelšanas dienas.
            
         
               (6)
            
            
               Regulas (EK) Nr. 1234/2007 122. pantā noteikts, ka atzītas tiek zīdtārpiņu audzēšanas nozares ražotāju organizācijas, kuras tiecas sasniegt konkrētu mērķi, kas var atteikties jo īpaši uz piedāvājuma apvienošanu un dalībnieku ražojumu tirgošanu, kopīgu ražošanas pielāgošanu tirgus prasībām un ražojumu uzlabošanu, kā arī ražošanas racionalizācijas un mehanizācijas veicināšanu.
            
         
               (7)
            
            
               Lai izvairītos no jebkādas ražotāju diskriminācijas un nodrošinātu visu veikto darbību vienotību un efektivitāti, ir jāparedz visā Kopienā piemērojami nosacījumi un procedūras zīdtārpiņu audzēšanas nozares ražotāju organizāciju atzīšanai; šie nosacījumi un procedūras jāievēro ražotāju organizācijām, lai tās varētu tikt atzītas dalībvalstīs.
            
         
               (8)
            
            
               Ražotāju organizāciju atzīšanai ir jābūt atkarīgai no tā, vai pastāv pierādījumi par attiecīga līmeņa saimniecisko darbību saistībā ar ražošanu un tirdzniecību zīdtārpiņu audzēšanas nozarē, pieļaujot izņēmumus reģionos ar mazu ražošanas apjomu. Tomēr, tā kā zīdtārpiņu audzētāju skaits pēdējo dažu gadu laikā ir ievērojami sarucis, būtiski jāsamazina atzītas ražotāju organizācijas veidošanai vajadzīgais minimālais ražotāju skaits, kas noteikts Regulā (EEK) Nr. 822/76.
            
         
               (9)
            
            
               Ir jāpaplašina noteikumi attiecībā uz kārtību, kā piešķirama un atsaucama atzīšana, norādot informāciju, kas jānodrošina, iesniedzot pieteikumu.
            
         
               (10)
            
            
               Dalībvalstu un ieinteresēto pušu informācijai katra gada sākumā jāpublicē to grupu saraksts, kuras ir atzītas iepriekšējā gadā un kurām šajā pašā laika posmā atzīšana ir atsaukta.
            
         
               (11)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   1.   Dalībvalstis atzīst zīdtārpiņu audzēšanas nozares ražotāju organizācijas, kuras:
   
               a)
            
            
               pieprasa atzīšanu;
            
         
               b)
            
            
               atbilst Regulas (EK) Nr. 1234/2007 122. panta nosacījumiem;
            
         
               c)
            
            
               atbilst šīs regulas 2. pantā izklāstītajiem īpašajiem nosacījumiem.
            
         2.   Par ražotāju organizācijas atzīšanu atbildīgā iestāde ir tās dalībvalsts atbildīgā iestāde, kuras teritorijā ir ražotāju organizācijas juridiskā adrese.
   2. pants
   1.   Lai saņemtu atzīšanu, ražotāju organizācijai jāatbilst šādiem nosacījumiem:
   
               a)
            
            
               tās darbībās jāietilpst zīdtārpiņu kokonu ražošanai un tirdzniecībai;
            
         
               b)
            
            
               tajā jābūt vismaz 50 ražotājiem, kas izmanto vai apņemas izmantot vismaz 2 500 kastes tajā tirdzniecības gadā, kad atzīšana ir piešķirta;
            
         
               c)
            
            
               tai visās savās darbības jomās jāizslēdz jebkāda veida diskriminācija attiecībā uz Kopienas zīdtārpiņu audzētājiem, inter alia saistībā ar to valstspiederību vai uzņēmējdarbības veikšanas vietu;
            
         
               d)
            
            
               tai jābūt juridiskas personas statusam vai pietiekamai tiesībspējai un rīcībspējai, lai izmantotu tiesības un pildītu pienākumus saskaņā ar valsts tiesību aktiem;
            
         
               e)
            
            
               visiem tās dalībniekiem jābūt zīdtārpiņu audzētājiem;
            
         
               f)
            
            
               tās noteikumos jābūt paredzētiem šādiem organizācijas dalībnieku pienākumiem:
               
                           i)
                        
                        
                           visu savu produkciju realizēt, t. i., pārdot vairumtirdzniecībai vai patērētāju nozarēm ar ražotāju organizācijas starpniecību, pieļaujot atkāpi attiecībā uz noteiktiem daudzumiem;
                        
                     
                           ii)
                        
                        
                           attiecībā uz ražošanu un tirdzniecību piemērot organizācijas pieņemtos noteikumus, kas paredzēti, lai pielāgotu produkta piedāvājuma apjomu un kvalitāti tirgus prasībām;
                        
                     
                           iii)
                        
                        
                           neizstāties no organizācijas agrāk kā pēc vismaz trīs gadu ilgas dalības organizācijā pēc tās atzīšanas un paziņot par to vismaz gadu iepriekš; šo nosacījumu piemēro, neskarot nekādus valsts tiesību aktu noteikumus, kas paredzēti, lai noteiktos gadījumos aizsargātu organizāciju vai tās kreditorus no organizācijas dalībnieka izstāšanās iespējamām finansiālām sekām vai nepieļautu organizācijas dalībnieka izstāšanos finanšu gada laikā;
                        
                     
         
               g)
            
            
               kārtot atsevišķu grāmatvedību par darbībām, attiecībā uz kurām ir piešķirta atzīšana.
            
         2.   Saskaņā ar Regulas (EK) Nr. 1234/2007 195. panta 2. punktā minēto procedūru dalībvalstij pēc pieprasījuma var atļaut reģionā ar zemu ražošanas apjomu piešķirt atzīšanu organizācijai, kas neatbilst šā panta 1. punkta b) apakšpunktā paredzētajam nosacījumam.
   3. pants
   Ražotāju organizācijas kopā ar atzīšanas pieteikumu iesniedz šādus dokumentus un informāciju:
   
               a)
            
            
               organizācijas statūtus;
            
         
               b)
            
            
               to personu vārdus, kuras ir pilnvarotas rīkoties organizācijas vārdā;
            
         
               c)
            
            
               sarakstu ar darbībām, ar kurām pamatots atzīšanas pieteikums;
            
         
               d)
            
            
               pierādījumus par 2. panta 1. punkta b) apakšpunkta un 2. panta 2. punkta noteikumu izpildi;
            
         
               e)
            
            
               saskaņā ar 2. panta 1. punkta f) apakšpunkta ii) daļu pieņemtos noteikumus, jo īpaši tos, kas saistīti ar kokonu žāvēšanu.
            
         4. pants
   1.   Dalībvalstis lemj par atzīšanas pieteikumiem divu mēnešu laikā pēc to saņemšanas.
   2.   Dalībvalstis divu mēnešu laikā informē Komisiju par saviem lēmumiem un norāda iemeslus pieteikuma noraidīšanas gadījumā.
   5. pants
   1.   Dalībvalstis veic pastāvīgu uzraudzību, lai nodrošinātu atzīto organizāciju atbilstību atzīšanas nosacījumiem.
   2.   Dalībvalstis atsauc organizācijai piešķirto atzīšanu, ja ar atzīšanu saistītie nosacījumi vairs nav ievēroti vai ja atzīšanas piešķiršana ir bijusi balstīta uz nepatiesu informāciju. Tās ar atpakaļejošu spēku atsauc atzīšanu, kas saņemta vai izmantota krāpnieciskā veidā.
   3.   Ja dalībvalsts atsauc kādai organizācijai piešķirtu atzīšanu, tā par to informē Komisiju divu mēnešu laikā un norāda atsaukšanas iemeslus.
   6. pants
   Katra gada sākumā Komisija Eiropas Savienības Oficiālajā Vēstnesī publicē to ražotāju organizāciju sarakstu, kas ir atzītas iepriekšējā gadā, un to organizāciju sarakstu, kurām iepriekšējā gadā atzīšana ir atsaukta.
   7. pants
   Ar šo atceļ Regulu (EEK) Nr. 822/76.
   8. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 12. martā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 299, 16.11.2007., 1. lpp.
   
      (2)  OV L 84, 31.3.1976., 1. lpp.
   
      (3)  OV L 94, 9.4.1976., 19. lpp.